પાકિસ્તાનની ઝીમલ ઉમર પર્યાવરણની સમસ્યાઓના ઉકેલ માટે ઉદાહરણ બની\nઝીમલ ઉમરને "પાકિસ્તાનનાં સૌથી નાની સામાજિક ઉદ્યોગસાહસિક" તરીકે ઓળખવામાં આવે છે.

આ શબ્દો છે ઝીમલ ઉમરના. તે દસ વર્ષની છે. પાકિસ્તાનના પંજાબમાં આવેલા તેના ગામ સરગોઢાની સીમા પર કચરાના ઢગલાને જોઈને તે આ શબ્દો કહે છે.

પરંતુ શું આ બાળકી દેશની "સૌથી નાની સામાજિક ઉદ્યોગ સાહસિક" થઈને આ સમસ્યાનો ઉકેલ લાવી છે?

જ્યાં સુધી નજર પહોંચે ત્યાં સુધી પ્લાસ્ટિકની કોથળીઓ, ધાતુનો કચરો અને સામાન્ય કચરાનો ઢગલો દેખાઈ રહ્યો છે.

તમને આ પણ વાંચવું ગમશે

આ કચરાને આગ ચાંપતા તેની ખાટી અને ઝેરી દુર્ગંધ હવાને ભરી દે છે 

ઝીમલની આંખ સામે જે દેખાય છે તે પાકિસ્તાનની કચરાની સમસ્યાની એક ઝલક માત્ર છે.

દેશના પર્યાવરણ સુરક્ષા વિભાગના જણાવ્યા મુજબ એક વર્ષમાં બે કરોડ ટન ઘન કચરો ઠલવાય છે. અને આ આંકડામાં દર વર્ષે 2.4%નો વધારો થાય છે.

લેન્ડફિલ મુદ્દા

ઝીમલ જૂના સમાચારપત્રમાંથી ગીફ્ટબેગ બનાવીને વેચે છે.

ઝીમલ કહે છે કે આવી સ્થિતિ પાકિસ્તાનમાં  ઠેર-ઠેર જોવા મળી રહી છે. આ બેગ બાયોડિગ્રેડેબલ નથી અને લોકો બેદરકાર બનીને તેને ફેંકી દે છે. તેઓ રિસાયક્લિંગ વિશે વિચારતા જ નથી.

આવા કચરાનો યોગ્ય નિકાલ કરવા અંગે આ દેશમાં ક્યારેય કોઈ પગલાં લેવાયાં નથી. અડધા ઉપરાંત ભાગનો કચરો સરકાર દ્વારા એકત્રિત કરવામાં આવે છે અને પર્યાપ્ત લેન્ડફિલ સાઇટ્સનો અભાવ છે.

સામાન્ય રીતે આવા કચરાનો નિકાલ તેને ડમ્પ કરીને અથવા તો બાળી નાખીને કરવામાં આવે છે.

જ્યારે એકત્રિત ન થયેલો કચરો જાહેર આરોગ્ય માટે ગંભીર જોખમ ઊભું કરે છે.

સુંદર બેગ્સ

પાકિસ્તાનમાં કચરાની સમસ્યા ગંભીર છે.

ઝીમલ ઝીબેગ્સની મદદથી પ્રદૂષણ ઘટાડવા અને પર્યાવરણ અંગે જાગરૂકતા વધારવા માટે પ્રયાસ કરી રહી છે. સ્કૂલે જતી ઝીમલ જૂના ન્યૂઝપેપરમાંથી સુંદર અને  સુશોભિત ગીફ્ટબેગ બનાવે છે.  

જે પછી કુટુંબમાં અને મિત્રોને વેચવામાં આવે છે. આમાંથી મળતી રકમના નફાને જાહેર હિતના કામ માટે દાન કરી દેવામાં આવે છે. 

માત્ર ત્રણ વર્ષના સમયગાળામાં ઝીમલ સેંકડો બેગ્સ વેચી છે જેમાંથી ચાર હજારથી પાંચ હજાર ડોલર સુધી કમાણી થઈ છે. તે કહે છે, "હું યૂ ટ્યૂબ વીડિયો જોઈને બેગ બનાવતા શીખી. મારા અભ્યાસ સાથે Zeebags ચલાવવું એ મોટો પડકાર છે." 

તેણે વધુમાં કહ્યું, "તેથી હું સપ્તાહના અંતે અથવા રજાઓ દરમિયાન મારા ભાઈ-બહેનો સાથે બેગ બનાવું છું. મારા પિતા અને દાદા મને કાચા માલ - સામગ્રી માટે પૈસા આપે છે અને જો મને તેમની મદદ ન મળી હોત તો આ પ્રોજેક્ટને ચાલુ રાખવો...\n\ntl;dr:
જો લોકો તેમનો કચરો ફેંકતા પહેલા એક વાર પણ વિચાર કરે તો આપણા પર્યાવરણને આટલું નુક્સાન ન થાય."